เอกสารประมูลซื้อด้วยระบบอิเล็กทรอนิกส์  เลขที่  2/2559
การซื้อ  รถบรรทุกขยะ  ขนาด 6 ตัน 6 ล้อ ปริมาตรกระบอกสูบไม่ต่ำกว่า 6,000 ซีซี แบบอัดท้าย 
ตามประกาศองค์การบริหารส่วนตำบลนาปะขอ
ลงวันที่  7  เดือน มกราคม  พ.ศ.  2559
…………………………………………………………

องค์การบริหารส่วนตำบลนาปะขอ   ซึ่งต่อไปนี้เรียกว่า  “หน่วยการบริหารราชการส่วนท้องถิ่น”  มีความประสงค์จะประมูลซื้อรถบรรทุกขยะ ขนาด 6 ตัน 6 ล้อ ปริมาตรกระบอกสูบไม่ต่ำกว่า 6,000 ซีซี แบบอัดท้าย  จำนวน 1  คัน ด้วยวิธีการทางอิเล็กทรอนิกส์ ตามรายละเอียดและคุณลักษณะแนบท้าย  ซึ่งพัสดุที่จะซื้อนี้ต้องเป็นของแท้ ของใหม่ ไม่เคยใช้งานมาก่อน ไม่เป็นของเก่าเก็บ อยู่ในสภาพที่จะใช้งานได้ทันที และมีคุณลักษณะเฉพาะตรงตามไว้ในเอกสารประมูลซื้อด้วยระบบอิเล็กทรอนิกส์ฉบับนี้  โดยมีข้อแนะนำและข้อกำหนด  ดังต่อไปนี้
1. เอกสารแนบท้ายเอกสารประมูลซื้อด้วยระบบอิเล็กทรอนิกส์
1.1 รายการละเอียดคุณลักษณะเฉพาะ
1.2 แบบใบยื่นข้อเสนอการประมูลซื้อด้วยระบบอิเล็กทรอนิกส์ 
1.3 หนังสือแสดงเงื่อนไขการซื้อและการจ้างด้วยระบบทางอิเล็กทรอนิกส์
1.4 แบบสัญญาซื้อขาย
1.5 แบบหนังสือค้ำประกัน  
(1) หลักประกันซอง
(2) หลักประกันสัญญา
1.6 บทนิยาม
(1)  ผู้ประสงค์จะเสนอราคาหรือมีสิทธิเสนอราคาที่มีผลประโยชน์ร่วมกัน
(2)  การขัดขวางการแข่งขันราคาอย่างเป็นธรรม
      1.7  แบบบัญชีเอกสาร

(1) บัญชีเอกสารส่วนที่  1

(2) บัญชีเอกสารส่วนที่  2
2. คุณสมบัติของผู้ประสงค์จะเสนอราคา
 2.1  ผู้ประสงค์จะเสนอราคาต้องเป็นผู้มีอาชีพขายพัสดุที่ประมูลซื้อด้วยระบบอิเล็กทรอนิกส์ 
      2.2  ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว  หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ
2.3  ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่นและ/หรือต้องไม่เป็นผู้มีผลประโยชน์ร่วมกันกับผู้ให้บริการตลาดกลางอิเล็กทรอนิกส์ ณ วันประกาศประมูลซื้อด้วยระบบอิเล็กทรอนิกส์  หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม  ตามข้อ  1.6
      2.4  ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน  ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์และความคุ้มกันเช่นว่า นั้น
 2.5  ผู้ประสงค์จะเสนอราคาต้องผ่านการคัดเลือกผู้มีคุณสมบัติเบื้องต้นในการซื้อขององค์การบริหารส่วนตำบลนาปะขอ
      2.6  บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่ายหรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

2.7  บุคคลหรือนิติบุคคลที่จะเข้าเป็นคู่สัญญากับหน่วยงานภาครัฐ ซึ่งได้ดำเนินการจัดซื้อจัดจ้างด้วยระบบอิเล็กทรอนิกส์  (e-Government Procurement: e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซด์ศูนย์ข้อมูลจัดซื้อจัดจ้างภาครัฐ

2.8  คู่สัญญาต้องรับและจ่ายเงินผ่านบัญชีธนาคาร เว้นแต่การจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจจ่ายเป็นเงินสดก็ได้
3. หลักฐานการเสนอราคา
ผู้ประสงค์จะเสนอราคาจะต้องเสนอเอกสารหลักฐาน   แยกเป็น  2  ส่วน  คือ

3.1  ส่วนที่  1  อย่างน้อยต้องมีเอกสาร ดังต่อไปนี้
(1) ในกรณีผู้ประสงค์จะเสนอราคาเป็นนิติบุคคล
(1) ห้างหุ้นส่วนสามัญหรือห้างหุ้นส่วนจำกัด ให้ยื่นสำเนาหนังสือรับรองการจดทะเบียนนิติบุคคล บัญชีรายชื่อหุ้นส่วนผู้จัดการ  ผู้มีอำนาจควบคุม  พร้อมรับรองสำเนาถูกต้อง
(2) บริษัทจำกัดหรือบริษัทมหาชนจำกัด ให้ยื่นสำเนาหนังสือรับรองการจดทะเบียนนิติบุคคล หนังสือบริคณห์สนธิ  บัญชีรายชื่อกรรมการผู้จัดการ  ผู้มีอำนาจควบคุม (ถ้ามี)  และบัญชีผู้ถือหุ้นรายใหญ่พร้อมรับรองสำเนาถูกต้อง
(2)  ในกรณีผู้ประสงค์จะเสนอราคาเป็นบุคคลธรรมดาหรือคณะบุคคลที่มิใช่นิติบุคคล  ให้ยื่นสำเนาบัตรประจำตัวประชาชนของผู้นั้น   สำเนาข้อตกลงที่แสดงถึงการเข้าเป็นหุ้นส่วน (ถ้ามี)  สำเนาบัตรประจำตัวของผู้เป็นหุ้นส่วน  พร้อมทั้งรับรองสำเนาถูกต้อง
(3) ในกรณีผู้ประสงค์จะเสนอราคาเป็นผู้ประสงค์จะเสนอราคาร่วมกันในฐานะเป็นผู้ร่วมค้า  ให้ยื่นสำเนาสัญญาของการเข้าร่วมค้า สำเนาบัตรประจำตัวประชาชนของผู้ร่วมค้าและในกรณีที่ผู้เข้าร่วมค้าฝ่ายใดเป็นบุคคลธรรมดาที่มิใช่สัญชาติไทย  ก็ให้ยื่นสำเนาหนังสือเดินทาง  หรือผู้ร่วมค้า ฝ่ายใดเป็นนิติบุคคล ให้ยื่นเอกสารตามที่ระบุไว้ใน (1)

(4)  สำเนาใบทะเบียนพานิชย์ สำเนาใบทะเบียนภาษีมูลค่าเพิ่ม  (ถ้ามี)  พร้อมรับรองสำเนาถูกต้อง 
(5)  บัญชีเอกสารส่วนที่ 1 ทั้งหมดที่ได้ยื่นพร้อมกับซองใบยื่นข้อเสนอการประมูลซื้อด้วยระบบอิเล็กทรอนิกส์ ตามแบบในข้อ  1.7 (1)
3.2 ส่วนที่  2  อย่างน้อยต้องมีเอกสารดังต่อไปนี้
(1)  แคตตาล็อกและหรือแบบรูปและรายการละเอียดคุณลักษณะเฉพาะ ตามข้อ 4.4 

(2)  หนังสือแสดงเงื่อนไขการซื้อและการจ้างด้วยระบบอิเล็กทรอนิกส์ โดยต้องลงนามประทับตรา (ถ้ามี)  
(3)  หนังสือมอบอำนาจซึ่งปิดอาการแสตมป์ตามกฎหมายในกรณีที่ผู้ประสงค์จะเสนอราคามอบอำนาจให้บุคคลอื่นทำการแทน
(4)  หลักประกันซองตามข้อ  5 
(5)  แบบใบยื่นข้อเสนอการประมูลซื้อด้วยระบบอิเล็กทรอนิกส์
(6)  บัญชีเอกสารส่วนที่  2  ทั้งหมดที่ได้ยื่นตามแบบในข้อ 1.7 (2) 
4. การเสนอราคา

4.1  ผู้ประสงค์เสนอราคาต้องยื่นข้อเสนอตามแบบที่กำหนดไว้ในเอกสารประมูลซื้อด้วยระบบอิเล็กทรอนิกส์และหนังสือแสดงเงื่อนไขการซื้อและการจ้างด้วยระบบอิเล็กทรอนิกส์นี้ โดยไม่มีเงื่อนไขใด ๆ ทั้งสิ้น  และจะต้องกรอกข้อความให้ถูกต้องครบถ้วน  ลงลายมือชื่อของผู้ประสงค์จะเสนอราคาให้ชัดเจน

4.2  ผู้ประสงค์จะเสนอราคาจะต้องกำหนดยืนราคาไม่น้อยกว่า  180 วัน  นับแต่วันยืนยันราคาสุดท้าย โดยภายในกำหนดยืนราคาผู้ประสงค์จะเสนอราคาหรือผู้มีสิทธิเสนอราคาจะต้องรับผิดชอบราคาที่ตนเสนอไว้และจะถอนการเสนอราคามิได้

4.3  ผู้ประสงค์จะเสนอราคาจะต้องกำหนดเวลาส่งมอบพัสดุ ไม่เกิน  90  วัน  นับถัดจากวันลงนามในสัญญาซื้อขาย

4.4 ผู้ประสงค์จะเสนอราคาต้องส่งแคตตาล็อก และหรือแบบรูปและรายการละเอียดคุณลักษณะเฉพาะ ของรถบรรทุกขยะ แบบอัดท้าย ชนิด 6 ล้อ ความจุไม่น้อยกว่า 12  ลูกบาศก์เมตร ไปพร้อมเอกสารส่วนที่ 1 และเอกสารส่วนที่  2  เพื่อประกอบการพิจารณา หลักฐานดังกล่าวนี้ องค์การบริหารส่วนตำบลนาปะขอ จะยึดไว้เป็นเอกสารของทางราชการ

สำหรับแคตตาล็อกที่แนบให้พิจารณา หากเป็นสำเนารูปถ่ายจะต้องรับรองสำเนาถูกต้องโดยผู้มีอำนาจทำนิติกรรมแทนนิติบุคคล หากคณะกรรมการดำเนินการประมูลมีความประสงค์จะขอดูต้นฉบับแคตตาล็อก ผู้ประสงค์จะเสนอราคาต้องนำต้นฉบับมาให้คณะกรรมการดำเนินการประมูล ตรวจสอบภายใน  7  วัน
     4.5  ผู้ประสงค์จะเสนอราคาจะต้องส่งตัวอย่างของพัสดุที่เสนอ จำนวน......-.......หน่วย เพื่อใช้ในการตรวจทดลองหรือประกอบการพิจารณาและหรือประกอบสัญญา ทั้งนี้ องค์การบริหารส่วนตำบลนาปะขอ จะไม่รับผิดชอบในความเสียหายใด ๆ ที่เกิดขึ้นแก่ตัวอย่างดังกล่าว ตัวอย่างที่เหลือหรือไม่ใช้แล้ว องค์การบริหารส่วนตำบลนาปะขอ จะคืนให้แก่ผู้ประสงค์จะเสนอราคา
     4.6  ก่อนยื่นเอกสารประมูลซื้อด้วยระบบอิเล็กทรอนิกส์ ผู้ประสงค์จะเสนอราคาควรตรวจดูร่างสัญญา รายละเอียดคุณลักษณะเฉพาะ ฯลฯ ให้ถี่ถ้วนและเข้าใจเอกสารประมูลซื้อทั้งหมดเสียก่อน ที่จะตกลงยื่นข้อเสนอตามเงื่อนไขในเอกสารประมูลซื้อด้วยระบบอิเล็กทรอนิกส์

     4.7  ผู้ประสงค์จะเสนอราคาจะต้องยื่นเอกสารประมูลซื้อด้วยระบบอิเล็กทรอนิกส์ จ่าหน้าซองถึงประธานคณะกรรมการดำเนินการประมูลตามโครงการ โดยระบุไว้ที่หน้าซองว่า “เอกสารประมูลซื้อตามเอกสารประมูลซื้อด้วยระบบอิเล็กทรอนิกส์  เลขที่ 2/2559” ยื่นต่อคณะกรรมการดำเนินการประมูลตามโครงการ  ในวันที่ 25 มกราคม  2559  ตั้งแต่เวลา  10.30 น. ถึงเวลา 11.30 น. ณ  ศูนย์รวมข้อมูลข่าวสารการซื้อหรือการจ้างของหน่วยงานท้องถิ่นระดับอำเภอ  (ที่ว่าการอำเภอบางแก้ว) 
เมื่อพ้นกำหนดเวลายื่นเอกสารประมูลซื้อด้วยระบบอิเล็กทรอนิกส์แล้ว จะไม่รับเอกสารเพิ่มเติมโดยเด็ดขาด
คณะกรรมการดำเนินการประมูล จะดำเนินการตรวจสอบคุณสมบัติของผู้ประสงค์จะเสนอราคาแต่ละรายว่าเป็นผู้ประสงค์จะเสนอราคาที่มีผลประโยชน์ร่วมกันกับผู้ประสงค์จะเสนอราคารายอื่นหรือเป็นผู้มีผลประโยชน์ร่วมกัน ระหว่างผู้ประสงค์จะเสนอราคากับผู้ให้บริการตลาดกลางอิเล็กทรอนิกส์ ตามข้อ 1.6 (1) ณ วันประกาศประมูลซื้อด้วยระบบอิเล็กทรอนิกส์หรือไม่พร้อมทั้งตรวจสอบข้อเสนอตามข้อ 3.2  และแจ้งผู้ประสงค์จะเสนอราคาแต่ละรายทราบผลการพิจารณาเฉพาะของตนทางไปรษณีย์ลงทะเบียนตอบรับ หรือวิธีอื่นใดที่มีหลักฐานว่า ผู้ประสงค์จะเสนอราคารับทราบแล้ว






             
หากปรากฏต่อคณะกรรมการดำเนินการประมูล ก่อนหรือในขณะที่มีการเสนอราคาด้วยระบบอิเล็กทรอนิกส์ว่า  มีผู้ประสงค์จะเสนอราคาหรือผู้มีสิทธิเสนอราคา กระทำการอันเป็นการขัดขวางการแข่งขันราคาอย่างเป็นธรรมตามข้อ 1.6 (2)  คณะกรรมการดำเนินการประมูลจะตัดรายชื่อผู้ประสงค์จะเสนอราคาหรือผู้มีสิทธิเสนอราคารายนั้นออกจากการเป็นผู้มีสิทธิเสนอราคาและองค์การบริหารส่วนตำบลนาปะขอ จะพิจารณาลงโทษผู้ประสงค์จะเสนอราคา หรือผู้มีสิทธิเสนอราคาดังกล่าวเป็นผู้ทิ้งงาน                                

ผู้ประสงค์จะเสนอราคาที่ไม่ผ่านการคัดเลือกเบื้องต้นเพราะเหตุเป็นผู้ประสงค์จะเสนอราคาที่มีผลประโยชน์ร่วมกันกับผู้ประสงค์จะเสนอราคารายอื่นหรือเป็นผู้มีผลประโยชน์ร่วมกันระหว่างผู้ประสงค์จะเสนอราคากับผู้ให้บริการตลาดกลางอิเล็กทรอนิกส์  ณ  วันประกาศประมูลซื้อด้วยระบบอิเล็กทรอนิกส์ หรือเป็นผู้ประสงค์จะเสนอราคาที่กระทำการอันเป็นการขัดขวางการแข่งขันราคาอย่างเป็นธรรมอาจอุทธรณ์คำสั่งดังกล่าวต่อผู้ว่าราชการจังหวัดภายใน 3  วัน นับแต่วันที่ได้รับแจ้งจากคณะกรรมการดำเนินการประมูล การวินิจฉัยอุทธรณ์ของผู้ว่าราชการจังหวัดให้ถือเป็นที่สุด
หากปรากฏต่อคณะกรรมการดำเนินการประมูลว่า กระบวนการเสนอราคาซื้อด้วยระบบอิเล็กทรอนิกส์ประสบข้อขัดข้อง จนไม่อาจดำเนินการต่อไปให้แล้วเสร็จภายในเวลาที่กำหนดไว้ คณะกรรมการดำเนินการประมูลจะสั่งพักกระบวนการเสนอราคา โดยมิให้ผู้แทนผู้มีสิทธิเสนอราคาพบปะหรือติดต่อสื่อสารกับบุคคลอื่นและเมื่อแก้ไขข้อขัดข้องแล้ว จะให้ดำเนินกระบวนการเสนอราคาต่อไป จากขั้นตอนที่ค้างอยู่ภายในเวลาของการเสนอราคา ที่ยังเหลือก่อนจะสั่งพักกระบวนการเสนอราคา แต่ต้องสิ้นสุดกระบวนการเสนอราคาภายในวันเดียวกัน เว้นแต่คณะกรรมการดำเนินการประมูลเห็นว่ากระบวนการเสนอราคาจะไม่แล้วเสร็จได้โดยง่าย หรือข้อขัดข้องไม่อาจแก้ไขได้ ประธานคณะกรรมการดำเนินการประมูลจะสั่งยกเลิกกระบวนการเสนอราคา และกำหนดวัน เวลาและสถานที่ เพื่อเริ่มต้นประบวนการเสนอราคาใหม่ โดยจะแจ้งให้ผู้มีสิทธิเสนอราคาทุกรายที่อยู่ในสถานที่นั้นทราบ    

คณะกรรมการดำเนินการประมูลสงวนสิทธิ์ในการตัดสินใจดำเนินการใด ๆ ระหว่างการประมูลซื้อ เพื่อให้การประมูลซื้อเกิดประโยชน์สูงสุดต่อทางราชการ
4.8  ผู้ประสงค์จะเสนอราคาที่ได้รับการคัดเลือกให้เป็นผู้มีสิทธิเสนอราคา จะต้องปฏิบัติดังนี้
      (1)   ผู้เสนอราคาจะต้องเข้ารับการอบรมวิธีการประมูลด้วยระบบอิเล็กทรอนิกส์  ตามวันเวลาสถานที่ ที่ทางราชการกำหนดอันจะแจ้งให้ทราบภายหลัง โดยผู้เสนอราคาจะได้รับเลขประจำตัว (User ID) และรหัสผ่าน (Password)  เมื่อผู้เสนอราคาผ่านคุณสมบัติ  เงื่อนไข  และข้อเสนอทางด้านเทคนิคแล้ว 
                 (2) ปฏิบัติตามเงื่อนไขที่ระบุไว้ในหนังสือแสดงเงื่อนไขการซื้อหรือการจ้างด้วยระบบอิเล็กทรอนิกส์ที่ได้ยื่นมาพร้อมกับซองข้อเสนอทางเทคนิค
(3) ราคาเริ่มต้นของการประมูลจ้างด้วยระบบอิเล็กทรอนิกส์จะต้องเริ่มต้นที่  2,300,000.- บาท              (4)  ราคาที่เสนอต้องเป็นราคาที่รวมภาษีมูลค่าเพิ่ม และภาษีอื่น ๆ (ถ้ามี) รวมค่าใช้จ่ายทั้งปวงไว้ด้วยแล้ว
      (5)  ผู้มีสิทธิเสนอราคาจะต้อง  LOG IN เข้าสู่ระบบ 
      (6)  ผู้มีสิทธิเสนอราคาที่ LOG IN แล้ว จะต้องดำเนินการเสนอราคา โดยราคาที่เสนอในการประมูลซื้อด้วยระบบอิเล็กทรอนิกส์ จะต้องต่ำกว่าราคาเริ่มต้นในการประมูล และจะต้องเสนอลดราคาขั้นต่ำ  (Minimum Bid) ไม่น้อยกว่าครั้งละ  4,600.- บาท จากราคาเริ่มต้นในการประมูลฯ และการเสนอราคาครั้งถัด ๆ ไปต้องเสนอราคาครั้งละไม่น้อยกว่า  4,600.- บาท  จากราคาครั้งสุดท้ายที่เสนอลดแล้ว
      (7) ห้ามผู้มีสิทธิเสนอราคาถอนการเสนอราคา และเมื่อการประมูลเสร็จสิ้นแล้ว จะต้องยืนยันราคาต่อผู้ให้บริการตลาดกลางอิเล็กทรอนิกส์ ราคาที่ยืนยันจะต้องตรงกับราคาที่เสนอหลังสุด
      (8)  ผู้มีสิทธิเสนอราคาที่ได้รับคัดเลือกเป็นผู้ชนะราคา ต้องรับผิดชอบค่าใช้จ่ายในการให้บริการ 
เสนอราคาทางอิเล็กทรอนิกส์ และค่าใช้จ่ายในการเดินทางของผู้ให้บริการตลาดกลางอิเล็กทรอนิกส์ ทั้งนี้ จะแจ้งให้ทราบในวันเสนอราคา

5. หลักประกันซอง
ผู้ประสงค์จะเสนอราคาต้องวางหลักประกันซองพร้อมกับการยื่นซองข้อเสนอด้านเทคนิค จำนวน115,000.- บาท (หนึ่งแสนหนึ่งหมื่นห้าพันบาทถ้วน) โดยหลักประกันซองจะต้องมีระยะเวลาการค้ำประกันตั้งแต่วันยื่นซองข้อเสนอทางด้านเทคนิคครอบคลุมไปจนถึงวันสิ้นสุดการยืนราคาโดยหลักประกันให้ใช้อย่างหนึ่งอย่างใด ดังต่อไปนี้
4.1  เงินสด
 5.2  เช็คที่ธนาคารสั่งจ่ายให้แก่องค์การบริหารส่วนตำบลนาปะขอ  โดยเป็นเช็คลงวันที่ ที่ยื่นซองข้อเสนอทางด้านเทคนิค หรือก่อนหน้านั้นไม่เกิน  3  วันทำการของทางราชการ
5.3  หนังสือค้ำประกันของธนาคารในประเทศตามแบบหนังสือค้ำประกันดังระบุในข้อ 1.5 (1)

5.4 หนังสือค้ำประกันของบริษัทเงินทุน หรือบริษัทเงินทุนหลักทรัพย์ ที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทย ซึ่งได้แจ้งเวียนชื่อให้ส่วนราชการต่างๆ ทราบแล้ว โดยอนุโลมให้ใช้ตามแบบหนังสือค้ำประกันดังระบุไว้ในข้อ 1.5 (1) 
5.5  พันธบัตรรัฐบาลไทย
หลักประกันซองตามข้อนี้ องค์การบริหารส่วนตำบลนาปะขอ จะคืนให้แก่ผู้ประสงค์จะเสนอราคาหรือผู้ค้ำประกันภายใน 15  วัน  นับถัดจากวันที่ได้พิจารณาในเบื้องต้นเรียบร้อยแล้ว  เว้นแต่ผู้เสนอราคารายที่คัดเลือกไว้  ซึ่งเสนอราคาต่ำสุดจะคืนให้ต่อเมื่อได้ทำสัญญาหรือข้อตกลง หรือเมื่อผู้เสนอราคาได้พ้นจากข้อผูกพันแล้ว  
การคืนหลักประกันซอง  ไม่ว่าในกรณีใด ๆ จะคืนให้โดยไม่มีดอกเบี้ย
6. หลักเกณฑ์และสิทธิในการพิจารณาราคา
6.1  ในการประมูลซื้อด้วยระบบอิเล็กทรอนิกส์ครั้งนี้  องค์การบริหารส่วนตำบลนาปะขอ จะพิจารณาตัดสินด้วยราคารวม    
6.2 หากผู้ประสงค์จะเสนอราคารายใดมีคุณสมบัติไม่ถูกต้องตามข้อ 2 หรือยื่นหลักฐานการเสนอราคาไม่ถูกต้อง หรือไม่ครบถ้วน ตามข้อ  3  หรือยื่นซองประมูลจ้างด้วยระบบอิเล็กทรอนิกส์ ไม่ถูกต้องตามข้อ  4  แล้วคณะกรรมการดำเนินการประมูลจะไม่รับพิจารณาข้อเสนอของผู้ประสงค์จะเสนอราคารายนั้นเว้นแต่เป็นข้อผิดพลาดหรือผิดหลงเพียงเล็กน้อย หรือผิดพลาดไปจากเงื่อนไขของเอกสารประมูลซื้อด้วยระบบทางอิเล็กทรอนิกส์  ในส่วนที่มิใช่สาระสำคัญ ทั้งนี้ เฉพาะในกรณีที่พิจารณาเห็นว่า จะเป็นประโยชน์ต่อองค์การบริหารส่วนตำบลนาปะขอ เท่านั้น 
6.3  องค์การบริหารส่วนตำบลนาปะขอ  สงวนสิทธิไม่พิจารณาราคาของผู้ประสงค์จะเสนอราคา  โดยไม่มี
การผ่อนผันในกรณี  ดังต่อไปนี้
(1) ไม่ปรากฏชื่อผู้ประสงค์จะเสนอราคารายนั้น ในบัญชีผู้รับเอกสารการประมูลซื้อด้วยระบบ 
อิเล็กทรอนิกส์หรือในหลักฐานการรับเอกสารประมูลจ้างด้วยระบบอิเล็กทรอนิกส์ของหน่วยการบริหารราชการ          ส่วนท้องถิ่น


(2)  เสนอรายละเอียดแตกต่างไปจากเงื่อนไขที่กำหนดในเอกสารประมูลซื้อด้วยระบบเล็กทรอนิกส์ ที่เป็นสาระสำคัญ  หรือมีผลทำให้เกิดการได้เปรียบเสียเปรียบระหว่างผู้ประสงค์จะเสนอราคารายอื่น 

6.4 ในการตัดสินการประมูลซื้อด้วยระบบอิเล็กทรอนิกส์ หรือในการทำสัญญา คณะกรรมการดำเนินการประมูล หรือองค์การบริหารส่วนตำบลนาปะขอ มีสิทธิให้ผู้ประสงค์จะเสนอราคา ชี้แจงข้อเท็จจริง สภาพ ฐานะ หรือข้อเท็จจริง  อื่นใดที่เกี่ยวข้องกับผู้ประสงค์จะเสนอราคาได้ ถิ่นมีสิทธิที่จะไม่รับราคาหรือไม่ทำสัญญาหากหลักฐานดังกล่าว ไม่มีความเหมาะสม หรือไม่ถูกต้อง 





6.5  องค์การบริหารส่วนตำบลนาปะขอ  ทรงไว้ซึ่งสิทธิที่จะไม่รับราคาต่ำสุด  หรือราคาหนึ่งราคาใดหรือราคาที่เสนอทั้งหมดก็ได้  และอาจพิจารณาเลือกซื้อในจำนวน  หรือขนาด  หรือเฉพาะรายการหนึ่งรายการใด หรืออาจจะยกเลิกการประมูลซื้อด้วยระบบอิเล็กทรอนิกส์ โดยไม่พิจารณาจัดซื้อเลยก็ได้ สุดแต่พิจารณา ทั้งนี้เพื่อประโยชน์ของทางราชการเป็นสำคัญและให้ถือว่าการตัดสินขององค์การบริหารส่วนตำบลนาปะขอ เป็นเด็ดขาด ผู้ประสงค์จะเสนอราคาหรือผู้มีสิทธิเสนอราคาจะเรียกร้องค่าเสียหายใด ๆ มิได้ รวมทั้งองค์การบริหารส่วนตำบลนาปะขอ จะพิจารณายกเลิกการประมูลซื้อด้วยระบบอิเล็กทรอนิกส์ และลงโทษผู้มีสิทธิเสนอราคาเป็นผู้ทิ้งงาน ไม่ว่าจะเป็นผู้มีสิทธิเสนอราคาที่ได้รับการคัดเลือกหรือไม่ก็ตามหากมีเหตุที่เชื่อได้ว่าการเสนอราคากระทำการโดยไม่สุจริต เช่น การเสนอเอกสารอันเป็นเท็จหรือใช้ชื่อบุคคลธรรมดาหรือนิติบุคคลอื่นมาเสนอราคาแทน เป็นต้น

6.6 ในกรณีที่ปรากฏข้อเท็จจริงภายหลังจากการประมูลซื้อด้วยระบบอิเล็กทรอนิกส์ ว่าผู้ประสงค์จะเสนอราคาที่ได้รับการคัดเลือกเป็นผู้สิทธิเสนอราคาที่มีผลประโยชน์ร่วมกันกับผู้มีสิทธิเสนอราคารายอื่นหรือเป็นผู้มีผลประโยชน์ร่วมกันระหว่างผู้มีสิทธิเสนอราคากับผู้ให้บริการตลาดกลางอิเล็กทรอนิกส์ ณ วันประกาศประมูลซื้อด้วยระบบอิเล็กทรอนิกส์หรือเป็นผู้สิทธิเสนอราคาที่กระทำการอันเป็นการอันเป็นการขัดขวางการแข่งขันราคาอย่างเป็นธรรม ตามข้อ 1.6 องค์การบริหารส่วนตำบลนาปะขอ มีอำนาจที่จะตัดรายชื่อผู้มีสิทธิเสนอราคาดังกล่าว และองค์การบริหารส่วนตำบลนาปะขอ จะพิจารณาลงโทษผู้มีสิทธิเสนอราคารายนั้น เป็นผู้ทิ้งงาน
7.  การทำสัญญาซื้อขาย


7.1 ในกรณีที่ผู้ชนะการประมูลซื้อด้วยระบบอิเล็กทรอนิกส์ (ผู้ค้า) สามารถส่งมอบสิ่งของได้ครบถ้วนภายใน 5 วัน ทำการของทางราชการ นับแต่วันที่ทำข้อตกลงซื้อกับองค์การบริหารส่วนตำบลนาปะขอ อาจจะพิจารณาจัดทำข้อตกลงเป็นหนังสือ แทนการทำสัญญาตามแบบสัญญาดังระบุไว้ในข้อ 1.4 ก็ได้ 
7.2 ในกรณีที่ผู้ชนะการประมูลซื้อด้วยระบบอิเล็กทรอนิกส์ ไม่สามารถส่งมอบสิ่งของได้ครบถ้วนภายใน  5  วันทำการของทางราชการ หรือองค์การบริหารส่วนตำบลนาปะขอ เห็นว่าไม่สมควรจัดทำข้อตกลงเป็นหนังสือตามข้อ  7.1  ผู้ชนะการประมูลซื้อด้วยระบบอิเล็กทรอนิกส์ จะต้องทำสัญญาซื้อขาย ตามแบบสัญญา ดังระบุในข้อ 1.4 นับถัดจากวันที่ได้รับแจ้งและจะต้องวางหลักประกันสัญญาเป็นจำนวนเงินเท่ากับร้อยละ 5 ของราคาสิ่งของที่ประมูลซื้อด้วยระบบอิเล็กทรอนิกส์ ได้ให้กับองค์การบริหารส่วนตำบลนาปะขอ ยึดถือไว้ในขณะทำสัญญา โดยใช้หลักประกันอย่างหนึ่งอย่างใด ดังต่อไปนี้
(1)  เงินสด
(2) เช็คที่ธนาคารสั่งจ่ายให้แก่องค์การบริหารส่วนตำบลนาปะขอ  โดยเป็นเช็คลงวันที่ ที่ทำสัญญาหรือก่อนหน้านั้นไม่เกิน  3  วันทำการของทางราชการ
     (3) หนังสือค้ำประกันของธนาคารภายในประเทศ ตามแบบหนังสือค้ำประกันดังระบุในข้อ  1.5  (2) 



     (4) หนังสือค้ำประกันของบริษัทเงินทุน หรือบริษัทเงินทุนหลักทรัพย์ ที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทย ซึ่งได้แจ้งชื่อเวียนให้ส่วนราชการต่าง ๆ ทราบแล้ว โดยอนุโลมให้ใช้ตามแบบหนังสือค้ำประกันดังระบุในข้อ 1.5 (2)
   

    (5)  พันธบัตรรัฐบาลไทย

หลักประกันนี้จะคืนให้โดยไม่มีดอกเบี้ยภายใน 15 วัน นับถัดจากวันที่คู่สัญญาพ้นจากข้อผูกพันตามสัญญาซื้อขายแล้ว
8.  อัตราค่าปรับ


ค่าปรับตามแบบสัญญาซื้อขาย ข้อ 10 จะกำหนดในอัตราร้อยละ 0.20 ต่อวัน
9. การรับประกันความชำรุดบกพร่อง
ผู้ชนะการประมูลซื้อด้วยระบบอิเล็กทรอนิกส์ ซึ่งได้ทำข้อตกลงเป็นหนังสือ หรือทำสัญญาซื้อขายตามแบบดังระบุในข้อ 1.4 แล้วแต่กรณี  จะต้องรับประกันความชำรุดบกพร่องของสิ่งของที่ซื้อขายที่เกิดขึ้นภายใน ระยะเวลาไม่น้อยกว่า 1 ปี...-....เดือน นับถัดจากวันที่ผู้ซื้อรับมอบ โดยผู้ขายต้องรีบจัดการซ่อมแซมแก้ไขให้ใช้การได้ดีดังเดิมภายใน  7  วัน นับถัดจากวันที่ได้รับแจ้งความชำรุดบกพร่อง
10. การจ่ายเงินล่วงหน้า


ผู้มีสิทธิเสนอราคามีสิทธิเสนอขอรับเงินล่วงหน้าในอัตราไม่เกินร้อยละ....-.....ของราคาสิ่งของที่เสนอขาย แต่ทั้งนี้ จะต้องส่งมอบหลักประกันเงินล่วงหน้าเป็นพันธบัตรรัฐบาลไทย หรือหนังสือค้ำประกันของราคาธนาคารในประเทศ ตามแบบดังระบุใน ข้อ 1.5 (3) หรือหนังสือค้ำประกันของบริษัทเงินทุน หรือบริษัทเงินทุนหลักทรัพย์ที่ได้รับอนุญาตให้ประกอบกิจการเงินทุนเพื่อการพาณิชย์ และประกอบธุรกิจค้ำประกัน ตามประกาศของธนาคารแห่งประเทศไทย ซึ่งได้แจ้งเวียนชื่อให้หน่วยงานการบริหารราชการส่วนท้องถิ่นต่าง ๆ ทราบแล้ว โดยอนุโลมให้ใช้ตามแบบหนังสือค้ำประกันดังระบุในข้อ 1.5 (3) ให้แก่องค์การบริหารส่วนตำบลนาปะขอ ก่อนการรับชำระเงินล่วงหน้า นั้น
11.  ข้อสงวนสิทธิในการเสนอราคาและอื่น ๆ 


11.1 เงินค่าพัสดุสำหรับการจัดซื้อครั้งนี้ได้มาจากเงินงบประมาณขององค์การบริหารส่วนตำบลนาปะขอ 


การลงนามในสัญญาจะกระทำได้ต่อเมื่อองค์การบริหารส่วนตำบลนาปะขอ มีงบประมาณเพียงพอสำหรับการจัดซื้อแล้วเท่านั้น


11.2 เมื่อองค์การบริหารส่วนตำบลนาปะขอ ได้คัดเลือกผู้มีสิทธิเสนอราคารายใด ให้เป็นผู้ขาย และได้ตกลงซื้อสิ่งของตามการประมูลซื้อด้วยระบบอิเล็กทรอนิกส์แล้ว ถ้าผู้ขายจะต้องสั่งหรือนำสิ่งของดังกล่าวเข้ามาจากต่างประเทศและของนั้นต้องนำเข้ามาโดยทางเรือในเส้นทางที่มีเรือไทยเดินอยู่และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนดผู้มีสิทธิเสนอราคาซึ่งเป็นผู้ขายจะต้องปฏิบัติตามกฎหมายว่าด้วยการส่งเสริมการพาณิชยนาวี  ดังนี้



(1) แจ้งการสั่งหรือนำสิ่งของที่ซื้อดังกล่าวเข้ามาจากต่างประเทศต่อกรมเจ้าท่า ภายใน   7 วัน นับตั้งแต่วันที่ผู้ขายสั่ง หรือซื้อขายของจากต่างประเทศ เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้



(2)  จัดการให้สิ่งของดังกล่าวบรรทุกโดยเรือไทย หรือเรือที่มีสิทธิเช่นเดียวกับเรือไทยจากต่างประเทศมายังประเทศไทย  เว้นแต่จะได้รับอนุญาตจากกรมเจ้าท่า  ให้บรรทุกสิ่งของนั้น โดยเรืออื่นที่มิใช่เรือไทย ซึ่งจะต้องได้รับอนุญาตเช่นนั้นก่อนบรรทุกของลงเรืออื่นหรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกของลงเรืออื่น

(3) ในกรณีที่ไม่ปฏิบัติตาม (1) หรือ (2) ผู้ขายจะต้องรับผิดตามกฎหมายว่าด้วยการส่งเสริมการพาณิชยนาวี



11.3 ผู้ประสงค์จะเสนอราคาซึ่งได้ยื่นเอกสารประมูลซื้อด้วยระบบอิเล็กทรอนิกส์ ต่อองค์การบริหารส่วนตำบลนาปะขอแล้ว จะถอนตัวออกจากการประมูลฯ มิได้ และเมื่อได้รับการคัดเลือกให้เป็นผู้มีสิทธิเสนอราคาแล้วต้องเข้าร่วมเสนอราคาด้วยระบบอิเล็กทรอนิกส์ ตามเงื่อนไขที่กำหนดใน 4.8 (4) (5) (6) และ (7) มิฉะนั้น องค์การบริหารส่วนตำบลนาปะขอ จะริบหลักประกันซอง จำนวนร้อยละ 2.5 ของวงเงินที่จัดหาทันที และอาจพิจารณาเรียกร้องให้ชดใช้ความเสียหายอื่น (ถ้ามี) รวมทั้งอาจจะพิจารณาให้เป็นผู้ทิ้งงานได้ หากมีพฤติกรรมเป็นการขัดขวางการแข่งขันราคาอย่างเป็นธรรม


11.4  ผู้มีสิทธิเสนอราคาซึ่งองค์การบริหารส่วนตำบลนาปะขอ ได้คัดเลือกแล้ว ไม่ไปทำสัญญาหรือข้อตกลงภายในเวลาที่ทางราชการกำหนด ดังระบุไว้ในข้อ 7 องค์การบริหารส่วนตำบลนาปะขอ จะริบหลักประกันซองหรือเรียกร้องจากผู้ออกหนังสือค้ำประกันซองทันที และอาจพิจารณาเรียกร้องให้ชดใช้ความเสียหายอื่น (ถ้ามี) รวมทั้งจะพิจารณาให้เป็นผู้ทิ้งงาน ตามระเบียบของทางราชการ 


11.5  องค์การบริหารส่วนตำบลนาปะขอ สงวนสิทธิที่จะแก้ไขเพิ่มเติมเงื่อนไข หรือข้อกำหนดในแบบสัญญา ให้เป็นไปตามความเห็นของสำนักงานอัยการสูงสุด (ถ้ามี)







องค์การบริหารส่วนตำบลนาปะขอ




                           วันที่  7   เดือน มกราคม  พ.ศ. 2559


รายละเอียดแนบท้ายประกาศองค์การบริหารส่วนตำบลนาปะขอ
การซื้อ รถบรรทุกขยะ ขนาด 6 ตัน 6 ล้อ แบบอัดท้าย จำนวน 1 คัน
ด้วยวิธีการทางอิเล็กทรอนิกส์
ลงวันที่  7  มกราคม  2559
รายละเอียดของพัสดุ
1. ตู้บรรทุกมูลฝอย มีขนาดจุขนาดไม่น้อยกว่า 10 ลูกบาศก์เมตร  และสามารถรับน้ำหนักมูลฝอยได้
ไม่น้อยกว่า  5,000  กิโลกรัม
2. น้ำหนักรถรวมน้ำหนักบรรทุกไม่ต่ำกว่า  12,000  กิโลกรัม
3. ชุดอัดท้ายทำงานด้วยระบบไฮดรอลิค สามารถผลิตแรงดันสูงสุดไม่น้อยกว่า 2,500  ปอนด์ต่อ
ตารางนิ้ว
4.  มีโคมไฟสัญญาณวับวาบสีเหลือง  1  ดวง
คุณลักษณะทั่วไป

เป็นรถบรรทุกขยะมูลฝอยแบบอัดท้าย ตัวรถชนิด 6 ล้อ ล้อหน้าเดี่ยวล้อหลังคู่ ขับเคลื่อนด้วยเครื่องยนต์ดีเซล มีกำลังแรงม้าสูงสุดไม่น้อยกว่า 230 แรงม้า ตอนหน้าเป็นหัวเก๋ง สามารถบรรจุพนักงานได้ไม่น้อยกว่า  3  คน (รวมพนักงานขับรถ) ตอนท้ายหลังเก๋งติดตั้งตู้บรรทุกขยะมูลฝอย มีปริมาตรความจุไม่น้อยกว่า 10 ลูกบาศก์เมตร และสามารถรับน้ำหนักมูลฝอยได้ไม่น้อยกว่า  5,000  กิโลกรัม ด้านท้ายตู้บรรจุขยะมูลฝอย ติดตั้งเครื่องอัดขยะมูลฝอย ทำงานด้วยระบบไฮดรอลิค ด้านบนหัวเก๋งติดตั้งสัญญาณไฟฉุกเฉินแบบสำหรับยานพาหนะโดยเฉพาะ มีระบบสัณญาณไฟต่าง ๆ ตามกรมการขนส่งทางบกกำหนดและตามความจำเป็นในการปฏิบัติงาน ตัวรถและอุปกรณ์ทุกชนิดเป็นของใหม่ ไม่เคยใช้งานมาก่อน
คุณลักษณะเฉพาะ
1. ระบบเครื่องยนต์และตัวรถ
1.1  รถยนต์บรรทุกชนิด  6  ล้อ ล้อหน้าเดี่ยว ล้อหลังคู่
1.2  เครื่องยนต์ดีเซล 6 สูบ 4 จังหวะ ระบายความร้อนด้วยน้ำ
1.3  เป็นเครื่องยนต์ที่ได้รับมาตรฐานเครื่องยนต์เลขที่ มอก.2315-2551 หรือมาตรฐานล่าสุด
1.4  มีกำลังแรงม้าสูงสุดไม่น้อยกว่า 230 แรงม้า
1.5  ความจุกระบอกสูบไม่น้อยกว่า 6,000  ซีซี
1.6  น้ำหนักรถรวมน้ำหนักบรรทุก (G.V.W) ไม่ต่ำกว่า 12,000 กิโลกรัม
1.7  มีเกียร์เดินหน้าไม่น้อยกว่า 5  เกียร์ ถอยหลัง  1  เกียร์
1.8  พวงมาลัยขวาแบบลูกปืนหมุนวน มีเพาว์เวอร์ช่วยผ่อนแรง
1.9  ระบบคลัทช์ แบบแห้งแผ่นเดียว ควบคุมด้วยระบบไฮดรอลิค มีลมดันช่วย
1.10  ระบบเบรก ลมดันล้วน 2 วงจรอิสระ (Full air brake) 
1.11  ติดฟิล์มกรองแสงภายในห้องโดยสาร ความเข้มของการกรองแสงไม่น้อยกว่า 60% 
1.12  ติดตั้งเครื่องปรับอากาศภายในห้องโดยสาร
1.13  ติดตั้งเครื่องเล่น CD พร้อมรับสัญญาณวิทยุ FM-AM ในตัว
1.14  ระบบไฟฟ้าและอุปกรณ์ตามมาตรฐานโรงงานผู้ผลิต
1.15  มีโคมไฟสัญญาณต่าง ๆ ตามกรมการขนส่งทางบกกำหนด และตามความจำเป็นในการปฏิบัติงาน
1.16  ผู้เสนอราคาต้องแนบแค็ตตาล็อคหรือรูปแบบของรถยนต์บรรทุก มาแสดงในวันยื่นซองเสนอราคา

1.17  ผู้เสนอราคาต้องเป็นตัวแทนจำหน่ายโดยตรงจากโรงงานผู้ผลิต หรือได้รับการแต่งตั้งจากตัวแทน จำหน่ายหรือผู้แทนจำหน่าย ของรถยนต์บรรทุก โดยมีเอกสารหลักฐานมาแสดงในวันยื่นซองเสนอราคา
2. ชุดตู้บรรจุขยะมูลฝอย
2.1  ตู้บรรจุขยะมูลฝอย รูปทรงสี่เหลี่ยมตามมาตรฐานผู้ผลิต มีปริมาตรความจุไม่น้อยกว่า 10 ลูกบาศก์เมตร สร้างด้วยเหล็กมาตรฐานอย่างดี ทำการประกอบอย่างมั่นคงแข็งแรงตามหลักวิชาการ
2.2  คานตามยาวใช้เหล็กพับขึ้นรูปหนาไม่น้อยกว่า 4 มิลลิเมตร
2.3  คานขวางใช้เหล็กพับขึ้นรูปขนาดไม่น้อยกว่า 4 มิลลิเมตร
2.4  พื้นตู้บรรจุขยะมีความหนาไม่น้อยกว่า 4.5 มิลลิเมตร
2.5  ผนังด้านข้างใช้เหล็กพับขึ้นรูปหนาไม่น้อยกว่า 3  มิลลิเมตร
2.6  ผนังด้านข้างเป็นแบบเรียบเพื่อง่ายต่อการประชาสัมพันธ์
2.7  หลังคาใช้เหล็กพับขึ้นรูปหน้าไม่น้อยกว่า 3 มิลลิเมตร
2.8  ระหว่างตู้บรรจุขยะมูลฝอยกับชุดเครื่องอัดขยะ ขอบด้านข้างและด้านล่างมียางกันรั่วซึมของน้ำ
2.9  ติดตั้งถังเพื่อรองรับน้ำเสียจากการอัดขยะขนาดไม่น้อยกว่า 60 ลิตร และมีวาล์วเปิด-ปิด สำหรับ 

ถ่ายเทน้ำเสียจากการอัดขยะมูลฝอย
2.10  ชุดตู้อัดขยะมูลฝอยแบบอัดท้าย เป็นผลิตภัณฑ์ที่ผลิต และประกอบจากโรงงานที่ได้รับการรับรอง  ระบบมาตรฐาน ISO 9001 ในขอบข่ายการออกแบบและพัฒนา การผลิตการบำรุงรักษาและซ่อมแซมโดยมีหนังสือแต่งตั้งตัวแทนจำหน่าย พร้อมนำเอกสารรับรองมาแสดงในวันยื่นซองเสนอราคา
3. ชุดคายขยะมูลฝอย
3.1  ติดตั้งภายในตู้บรรจุขยะมูลฝอย เป็นแบบรางเลื่อนขับเคลื่อนด้วยระบบไฮดรอลิค
3.2  กระบอกไฮดรอลิคเป็นแบบหลายชั้น
3.3  แผ่นดันขยะใช้แผ่นเหล็กหนาไม่น้อยกว่า 3 มิลลิเมตร
3.4  โครงสร้างแผ่นดินขยะใช้เหล็กพับขึ้นรูปหนาไม่น้อยกว่า 3 มิลลิเมตร
3.5  แผงดันขยะมูลฝอยเมื่อยึดออกสุดแล้วจะต้องไม่มีส่วนใดยื่นเกินตัวถังด้านท้าย
3.6  หูยึดกระบอกไฮดรอลิคดันขยะสร้างด้วยเหล็กหนาอย่างดี
4. ชุดยกเทและชุดอัดขยะ 
4.1  เป็นแบบรางสไลด์ขับเคลื่อนด้วยระบบไฮดรอลิค
4.2  ติดตั้งแผงสไลด์และใบอัดขยะเพื่อทำการอัดขยะมูลฝอยเข้าตัวถัง
4.3  กระพ้อรองรับการอัดขยะมูลฝอยสามารถรองรับขยะมูลฝอยได้ในปริมาตรมาก สร้างด้วย     เหล็กหนาอย่างดี
4.4  ชุดอัดขยะมูลฝอยเป็นแบบรางเลื่อน
4.5  แกนไฮดรอลิคจะต้องทำการชุบแข็ง (Hard Chrome) ทุกกระบอก
4.6  ชุดคอนโทรลแผงดัน, ยกท้าย, อัดท้ายเป็นแบบวาว์ลมือโยก
4.7  ติดตั้งเกย์วัดแรงดันน้ำมัน 1 จุด เพื่อตรวจสอบแรงดันน้ำมัน
4.8  สายไฮดรอลิคเป็นแบบเส้นลวด 2 ชั้น สามารถทนแรงดันได้ไม่น้อยกว่า 2,500 ปอนด์ต่อตารางนิ้ว

5.  ระบบสัญญาณไฟฉุกเฉิน
5.1  เป็นสัญญาณไฟฉุกเฉินบนหัวเก๋ง ให้แสงสีเหลืองอำพัน ทรงกลม จำนวน  1  ดวง
6.  การพ่นสีและตราหน่วยงาน
6.1  การพ่นสี พ่นด้วยสีกันสนิมอย่างดีไม่น้อยกว่า 2 ชั้น แล้วจึงพ่นสีทับด้วยสีจริง ไม่น้อยกว่า 2 ชั้น 
       (สีจริงตามแต่หน่วยงานกำหนด) ตราหน่วยงานและตัวอักษรข้อความต่าง ๆ ตามที่หน่วยงานกำหนด
6.2  เพื่อประโยชน์ทางราชการ สีที่ใช้ต้องผลิตจากโรงงานที่ได้รับรองมาตรฐาน ISO 9001:2008

6.3  เป็นสีที่ผ่านการทดสอบความทนทานต่อสารเคมี โดยไม่มีการเปลี่ยนสี ตุ่มเม็ด หรือลอก จากสถาบันยานยนต์ และเป็นสีที่ผ่านการทดสอบความทนทานต่อสภาพลม ฟ้า อากาศ โดยวิธีเร่งสภาวะ ตามมาตรฐานสากล ASTM G154 เป็นเวลาไม่น้อยกว่า 1008 ชั่วโมง
6.4  ผู้เสนอราคาต้องนำเอกสารรับรองมาตรฐาน และผลทดสอบ ของผู้ผลิตสีมาแสดงในวันยื่นซองเสนอราคา
6.5  เครื่องหมายและข้อความตามหน่วยงานราชการกำหนด
7. เครื่องมือและอุปกรณ์
7.1  ยางอะไหล่พร้อมกงล้อ ขนาดตามมาตรฐานผู้ผลิต
จำนวน  1  ชุด
7.2  เครื่องมือพร้อมแม่แรงตามมาตรฐานผู้ผลิต

จำนวน  1  ชุด

8.  ข้อกำหนดเพิ่มเติม
8.1  ผู้เสนอราคาจะต้องแนบรายการละเอียดพร้อมรูปแบบรถยนต์บรรทุกขยะมูลฝอยแบบอัดขยะด้านท้าย มาประกอบการพิจารณาในวันยื่นซองเสนอราคา
8.2  ผู้เสนอราคาจะต้องแนบแคตตาล็อครถยนต์, กระบอกไฮดรอลิค, มาประกอบการพิจารณาในวันยื่นซองเสนอราคา
8.3  ผู้เสนอราคาจะต้องเป็นตัวแทนจำหน่ายโดยตรงจากโรงงานผู้ผลิต หรือได้รับการแต่งตั้งจากตัวแทนจำหน่ายหรือผู้แทนจำหน่ายของรถยนต์บรรทุก โดยมีเอกสารหลักฐานมาแสดงในวันยื่นซองเสนอราคา
8.4  ชุดตู้อัดขยะมูลฝอยแบบอัดท้าย เป็นผลิตภัณฑ์ที่ผลิต และประกอบจากโรงงานที่ได้รับการรับรอง
       ระบบมาตรฐาน ISO 9001 ในขอบข่ายการออกแบบและพัฒนา การผลิตการบำรุงรักษาและ
       ซ่อมแซมโดยมีหนังสือแต่งตั้งตัวแทนจำหน่าย พร้อมนำเอกสารรับรองมาแสดงในวันยื่นซองเสนอ
       ราคา
8.5  ผู้เสนอราคาต้องนำเอกสารรับรองมาตรฐาน และผลทดสอบพร้อมทั้งหนังสือแต่งตั้งตัวแทนจำหน่ายของผู้ผลิตสีมาแสดงในวันยื่นซองเสนอราคา
8.6  รับประกันการชำรุดบกพร่องอันเนื่องมาจากการใช้งานตามปกติเป็นระยะเวลา 1 ปี หากเกิดการ
       ชำรุดบกพร่องจากเงื่อนไขและระยะเวลาดังกล่าว ผู้ขายจะทำการแก้ไขให้ได้ดีดังเดิมภายใน 15 วันนับจากวันที่ได้รับแจ้งแก้ไข โดยไม่คิดค่าใช้จ่ายใด ๆ ทั้งสิ้น
8.7  กำหนดส่งมอบภายใน  90  วัน
8.8  ก่อนรับเงินตามสัญญาซื้อขาย ผู้เสนอราคาที่ได้รับการคัดเลือกต้องจดทะเบียนรถยนต์ และจัดทำ
 ประกันภัยภาคบังคับตามพระราชบัญญัติคุ้มครองผู้ประสบภัยจากรถยนต์ พ.ศ. 2535 และ   
 ประกันภัยชั้น  1  ให้เรียบร้อย โดยผู้เสนอราคาเป็นผู้รับผิดชอบค่าใช้จ่าย
